**KOTAMO-raportin suositukset (https://okm.fi/kotamo)**

**Suositus 1:** Opetus- ja kulttuuriministeriö kutsuu koolle ja rahoittaa **korkeakoulukentän tasa-arvotyötä tukevan itsenäisen, poikkihallinnollisen yhteistyöryhmän**

**Suositus 2:** Opetus- ja kulttuuriministeriö seuraa säännöllisesti **korkeakoulujen tasa-arvotyön tuloksia** osana kaikkea **ohjausta sekä sopimusneuvotteluja**

**Suositus 3:** Opetus- ja kulttuuriministeriö selvittää tasa-arvoa edistävän **sertifiointi­­järjestelmän** perustamisen mahdollisuutta

**Suositus 4:** Kansallinen koulutuksen arviointikeskus Karvi ottaa **tasa-arvotoimien arvioinnin** nykyistä tiiviimmin osaksi korkeakoulujen auditointeja

**Suositus 5:** Korkeakoulut selvittävät, miten henkilöstön kokemaan tasa-arvoon liittyvä tieto voidaan tuoda osaksi **johdon tulospalkkausta.**

**Suositus 6:** Korkeakoulut järjestävät henkilöstölle **säännöllistä tasa-arvo- ja yhden­­vertaisuuskoulutusta** ja edellyttävät tätä osaamista rekrytointeihin osallistuvilta sekä johtotehtävissä toimivilta.

**Suositus 7:** Korkeakoulut **viestivät tasa-arvo- ja yhdenvertaisuussuunnitelmista** ja niiden toteutumisesta nykyistä tehokkaammin ja näkyvämmin

**Suositus 8:** Korkeakoulut laativat **inklusiivisen työkulttuurin arjen pelisäännöt**. Pelisäännöistä viestitään korkeakoulujen sisällä aktiivisesti ja henkilöstöä koulutetaan inklusiivisesta työkulttuurista

**Suositus 9:** Korkeakoulukentän työnantaja- ja palkansaajajärjestöt käynnistävät kaksi korkeakoulujen yhteishanketta, joissa korkeakoulut laativat **toimintatapasuositukset** **yhdenvertaiselle rekrytoinnille sekä palkkakartoitusten** laatimiselle

**Suositus 10:** Korkeakoulut **selkeyttävät rekrytoinnin kriteereitä** ja viestivät valintaperusteista nykyistä avoimemmin

**Suositus 11:** Korkeakoulut ja tutkimusrahoittajat vahvistavat **korkeakouluja koskevaa sukupuolen ja monimuotoisuuden tutkimusta** sekä **datan keräämistä** näistä teemoista

**Suositus 12:** Tutkimusta rahoittavat tahot dokumentoivat ja julkaisevat tiedot **rahoituksen jakautumisesta sukupuolittain ja kansalaisuuteen perustuen**.

**Suositus 13:** Tutkimusrahoittajat kohdistavat osan rahoituksesta **tutkimusryhmien inklusiivisen työympäristön** kehittämiseen

**Suositus 14:** Opetus- ja tutkimushenkilökuntaa edustavat etujärjestöt toteuttavat selvityksen korkeakoulujen **arjen kielikäytännöistä** sekä niiden vaikutuksista opetus- ja tutkimushenkilöstön yhdenvertaisuuden ja työyhteisön inklusiivisuuden toteutumiseen